open-index/open-wikipedia-markdown huggingface dataset:
เรเวล มอร์ริสัน

**เรเวล ไรอัน มอร์ริสัน** (; เกิด 2 กุมภาพันธ์ ค.ศ. 1993) เป็นนักฟุตบอลชาวจาเมกา-อังกฤษ ปัจจุบันเล่นในตำแหน่งกองกลางให้กับอราเบียนฟัลคอนส์ในยูเออี ดิวิชัน 2 ลีกระดับที่ 3 ของสหรัฐอาหรับเอมิเรตส์ และทีมชาติจาเมกา

## อ้างอิง

หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นสโมสรฟุตบอลเบอร์มิงแฮมซิตี
หมวดหมู่:ผู้เล่นสโมสรฟุตบอลควีนส์พาร์กเรนเจอส์
หมวดหมู่:ผู้เล่นสโมสรฟุตบอลคาร์ดิฟฟ์ซิตี
หมวดหมู่:ผู้เล่นสโมสรฟุตบอลเชฟฟีลด์ยูไนเต็ด
หมวดหมู่:ผู้เล่นสโมสรฟุตบอลมิดเดิลส์เบรอ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:นักฟุตบอลจากแมนเชสเตอร์
หมวดหมู่:กองกลางฟุตบอล
หมวดหมู่:ชาวอังกฤษเชื้อสายจาเมกา
หมวดหมู่:นักฟุตบอลชาวจาเมกา
หมวดหมู่:นักฟุตบอลทีมชาติจาเมกา
มาม บีราม ดียุฟ

**มาเม บิราม ดิยุฟ** (; เกิดวันที่ 16 ธันวาคม 1987) เป็นนักฟุตบอลชาวเซเนกัล ตำแหน่งกองหน้า ปัจจุบันเล่นให้กับฮาไทสปอร์ ในซือเปร์ลีก​ และทีมชาติเซเนกัล

ดิยุฟเริ่มต้นอาชีพกับสโมสร Diaraf และได้ย้ายไปโมลเดใน ค.ศ. 2007 ในฤดูกาลแรกของเขากับโมลเด เขาพาทีมชนะเลิศนอร์เวเจียนเฟิสต์ดิวิชันจนได้เลื่อนชั้นสู่ลีกสูงสุดของนอร์เวย์ ผลงานอันยอดเยี่ยมทำให้เขาได้รับความสนใจจากทีมใหญ่หลายทีม เขาได้ย้ายไปแมนเชสเตอร์ยูไนเต็ดใน ค.ศ. 2009 และถูกปล่อยยืมตัวให้กับโมลเดซึ่งเป็นสโมสรเก่าของเขาจนถึงเดือนมกราคม ค.ศ. 2010 เขาทำประตูได้ในนัดแรกที่ลงเล่นให้กับยูไนเต็ดในฐานะทีมเหย้าและพาทีมชนะเลิศลีกคัพใน ค.ศ. 2010 แม้ว่าจะเขามีชื่อเป็นเพียงตัวสำรองก็ตาม ดิยุฟย้ายไปฮันโนเฟอร์ในเดือนมกราคม ค.ศ. 2012 เขาลงเล่นให้กับสโมสร 71 นัด ยิงได้ 35 นัด ก่อนที่จะย้ายไปสโตกซิตีแบบไร้ค่าตัวใน ค.ศ. 2014 ดิยุฟอยู่กับสโตกถึงหกฤดูกาล ลงเล่น 157 นัด ยิงได้ 25 ประตู ก่อนที่จะออกจากทีมในช่วงฤดูร้อน 2020

ดิยุฟลงเล่นให้กับทีมชาติเซเนกัลครั้งแรกใน ค.ศ. 2009 ในเกมกระชับมิตรที่เอาชนะสาธารณรัฐประชาธิปไตยคองโก 2–1 เขาเป็นตัวแทนของประเทศในการแข่งขันแอฟริกาคัพออฟเนชันส์ 2015 และ 2017 และฟุตบอลโลก 2018

## สถิติอาชีพ
### ทีมชาติ

#### ประตูในนามทีมชาติ

## เกียรติประวัติ
### สโมสร
**แมนเชสเตอร์ยูไนเต็ด**
* ฟุตบอลลีกคัพ: 2009–10

## อ้างอิง

หมวดหมู่:นักฟุตบอลชาวเซเนกัล
หมวดหมู่:นักฟุตบอลทีมชาติเซเนกัล
หมวดหมู่:ผู้เล่นสโมสรฟุตบอลม็อลเดอ
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นฮันโนเฟอร์ 96
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นในพรีเมียร์ลีก
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลก 2018
หมวดหมู่:บุคคลจากดาการ์
ปลาไม่มีขากรรไกร

**ปลาไม่มีขากรรไกร** () เป็นปลาที่อยู่ในชั้นใหญ่ Agnatha (กรีก: ไม่มีขากรรไกร) เป็นปลาในชั้นหนึ่ง ที่แตกต่างไปจากปลากระดูกแข็ง หรือ ปลากระดูกอ่อน ซึ่งเป็นปลาส่วนใหญ่ที่พบได้ทั่วไปและเป็นที่รู้จักกันเป็นอย่างดี  โดยปลาในชั้นนี้จะไม่มีกรามหรือขากรรไกร แต่จะมีปากแบบวงกลมและมีฟันแหลมคมจำนวนมากอยู่รอบ ๆ ใช้สำหรับดูดเลือดและเนื้อเยื่อของปลาชนิดอื่นกินเป็นอาหาร มีลำตัวยาวเหมือนปลาไหล มีโครงสร้างของกระดูกเป็นกระดูกอ่อน พบได้ทั้งน้ำจืดและทะเล

บรรพบุรุษของปลาไม่มีขากรรไกร วิวัฒนาการมาจากปลาในชั้นออสตราโคเดิร์มซึ่งสูญพันธ์ไปแล้ว ฟอสซิลที่ถูกค้นพบครั้งล่าสุด พบว่า มีอายุกว่า 500 ล้านปีมาแล้ว และฟอสซิลที่ถูกค้นพบนั้นมีความสลับซับซ้อนมาก จึงเป็นที่น่าคาดการได้ว่า ออสตราโคเดิร์ม เก่าแก่มาก และน่าจะสูญพันธุ์ไปหมดแล้ว      

ปลาไม่มีขากรรไกร สามารถแบ่งออกได้เป็น 2 กลุ่ม คือ Petromyzontida และ Myxini ซึ่งในปัจจุบัน กลุ่ม Petromyzontida มีเหลืออยู่เพียงประเภทเดียว คือ ปลาแลมป์เพรย์ ส่วน Myxini ก็เหลือเพียงประเภทเดียวเช่นกัน คือ แฮคฟิช 

### การจำแนก
*Cyclostomes 
**Myxini 
**Hyperoartia (Petromyzontida) 
***Petromyzontidae
*Ostracoderms 
**†Pteraspidomorphi 
**†Thelodonti 
**†Anaspida 
*Cephalaspidomorphi 
**†Galeaspida 
**†Pituriaspida 
**†Osteostraci

## อ้างอิง

หมวดหมู่:ปลา
แฮ็กฟิช

**แฮ็กฟิช** () เป็นปลาในชั้นปลาไม่มีขากรรไกรเพียงหนึ่งในสองจำพวกที่ยังสืบเผ่าพันธุ์มาจนถึงปัจจุบัน  (อีกหนึ่งจำพวก คือ ปลาแลมป์เพรย์) ที่อยู่ในชั้น Myxini ซึ่งมีเพียงอันดับเดียว คือ Myxiniformes และวงศ์เดียว คือ Myxinidae

แฮ็กฟิชเป็นปลาที่อยู่ในทะเล โดยการกินปลาตาย หรือใกล้ตายรวมทั้งสัตว์ไม่มีกระดูกสันหลังที่มีลำตัวอ่อนนุ่ม เช่น หนอนปล้อง มอลลัสคาและครัสเตเชียนเป็นอาหาร  จึงต่างจากปลาแลมป์เพรย์ที่ใช้ชีวิตเหมือนเป็นปรสิต และไม่ได้เป็นสัตว์ล่าเหยื่อ แต่ค่อนมาทางกินซากสัตว์มากว่า 

แฮ็กฟิชมีต่อมเมือกทั้งขนาดเล็กและขนาดใหญ่กระจายอยู่ที่ผิวหนังและมีต่อมเมือกเรียงตัวเป็นแนวอยู่ทางด้านข้างตลอดความยาวของลำตัว มีคำกล่าวว่า แฮ็กฟิช 1 ตัว สามารถทำให้น้ำ 1 ถัง แปรสภาพเป็นก้อนวุ้นสีขาวภายใน 1 นาที จากเมือกของตัวที่ปล่อยออกมา ซึ่งมีความเหนียวมากกว่าใยแมงมุมด้วยซ้ำ สามารถใช้ในการห้ามเลือดได้ และนักวิทยาศาสตร์กำลังศึกษาเพื่อที่นำไปพัฒนาในการสร้างใยสังเคราะห์

แฮ็กฟิชมีประมาณ 67 ชนิด ชนิดที่รู้จักกันดีในทวีปอเมริกาเหนือ ในมหาสมุทรแอตแลนติก คือ ชนิด *[[Myxine glutinosa]]* และในมหาสมุทรแปซิฟิก คือ แฮ็กฟิชแปซิฟิก (*Eptatretus stonti*)

แฮ็กฟิชจะกินปลาตายหรือปลาใกล้ตายโดยการกัดไชเข้าไปทางทวารหรือถุงเหงือก ซึ่งปากของแฮ็กฟิชจะอยู่ส่วนล่างของหัวต่ำลงมาเมื่อเปรียบเทียบกับปลาแลมป์เพรย์ แล้วกินส่วนของตัวปลาที่อ่อนนุ่มเหลือไว้แต่หนังและกระดูก นอกจากนี้แฮ็กฟิชยังกินปลาที่ติดอวนลอยอยู่ ทำความเสียหายให้แก่ชาวประมง แต่หลังจากมีการประมงโดยใช้อวนลากขนาดใหญ่ที่มีประสิทธิภาพสูง ปัญหาที่เกิดจากแฮ็กฟิชจึงลดลง

และในบางประเทศ ก็มีการปรุงแฮ็กฟิชรับประทานเป็นอาหารเช่นเดียวกับปลาแลมป์เพรย์ เช่น ญี่ปุ่นและเกาหลีใต้ เป็นต้น

ในน่านน้ำไทยเคยมีรายงานพบแฮ็กฟิชด้วย ในฝั่งทะเลอันดามันในเขตที่ลึกกว่า 200 เมตร 

## ดูเพิ่ม
*ปลาแลมป์เพรย์
*ปลาทะเลลึก

## อ้างอิง

หมวดหมู่:ปลาแบ่งตามตระกูล
หมวดหมู่:ซากดึกดำบรรพ์มีชีวิต
หมวดหมู่:ปลาน้ำเค็ม
หมวดหมู่:สัตว์กินซากหมวดหมู่:ปลาทะเลลึก
กำลังใจคาราบาว 30 ปี

**กำลังใจคาราบาว 30 ปี** เป็นสตูดิโออัลบั้มลำดับที่ 27 ของวงคาราบาว ออกวางจำหน่ายครั้งแรกวันที่ 27 สิงหาคม พ.ศ. 2554 สังกัด วอร์นเนอร์ มิวสิค ไทยแลนด์ โดยเป็นอัลบั้มที่ทำขึ้นเนื่องในโอกาสครบรอบ 30 ปีของวง ออกจำหน่ายในรูปแบบซีดีและโบนัสดีวีดี

ต่อมามีการเปลี่ยนปกใหม่เป็นคอลเลกชั่นพิเศษโดยใช้ชื่ออัลบั้ม *ผู้ปิดทองหลังพระ* โดยนำเพลง "ผู้ปิดทองหลังพระ" ซึ่งวงคาราบาวจัดทำเนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ของพระบาทสมเด็จพระมหาภูมิพลอดุลยเดชมหาราช บรมนาถบพิตร มาไว้เป็นเพลงแรกของอัลบั้ม และยังได้เพิ่มโบนัสแทร็ค โดยนำบทเพลงที่ทางวงแต่งขึ้นจากเหตุการณ์วิกฤติอุทกภัยในประเทศไทยอีก 3 เพลง มาไว้ในอัลบั้มด้วย ออกวางจำหน่ายเฉพาะที่เซเว่น อีเลฟเว่น

ในเพลง *ลำนำสามก๊ก* ซึ่งเป็นเพลงสุดท้าย เป็นเพลงที่นำมาจากบทกวี "ฉือ" จากตำราพิชัยยุทธสามก๊ก ซึ่งเป็นเพลงนำของละครโทรทัศน์ชุดสามก๊ก ที่ถอดความเป็นภาษาไทยโดย ทองแถม นาถจำนง

## รายชื่อเพลง
Disc 1 : CD

***โบนัสแทร็ค (เฉพาะในอัลบั้ม ผู้ปิดทองหลังพระ)**
Disc 2 : Bonus DVD

## อ้างอิง

* แฟนเพจอย่างเป็นทางการของวงคาราบาว

หมวดหมู่:อัลบั้มเพลงของคาราบาว
หมวดหมู่:อัลบั้มเพลงในปี พ.ศ. 2554
ตำบลบางดี

**บางดี** เป็นตำบลหนึ่งในจังหวัดตรัง

## ประวัติ
เดิมมีแม่น้ำสองสายไหลมาบรรจบกัน เรียกว่า บาง แต่เมื่อระยะเวลาผ่านไปน้ำได้กัดเซาะตลิ่งจนพังทลาย เกิดเป็นชายหาดขึ้น ทำให้มีความอุดมสมบูรณ์  เรียกว่า บางดีในที่สุด

## ภูมิศาสตร์
ตำบลบางดีเป็นตำบลหนึ่งของอำเภอห้วยยอด
* ทิศเหนือ ติดต่อกับ ตำบลห้วยนาง (อำเภอห้วยยอด) และ ตำบลบ้านนิคม (อำเภอบางขัน)
* ทิศใต้ ติดต่อกับ ตำบลนาวง และ ตำบลวังคีรี (อำเภอห้วยยอด)
* ทิศตะวันออก ติดต่อกับ ตำบลหนองช้างแล่น และ ตำบลเขากอบ (อำเภอห้วยยอด)
* ทิศตะวันตก ติดต่อกับ ตำบลวังคีรี (อำเภอห้วยยอด)และ ตำบลบ้านนิคม (อำเภอบางขัน)
ภูมิประทศเป็นที่ราบสูงสลับกับที่ราบลุ่ม

## การแบ่งเขตการปกครอง
ตำบลบางดีประกอบด้วย 12 หมู่บ้าน
* หมู่ที่ 1 บ้านป่าหว้าน
* หมู่ที่ 2 บ้านเดือยพร
* หมู่ที่ 3 บ้านพรุจูด
* หมู่ที่ 4 บ้านบ่อประดู่
* หมุที่ 5 บ้านโคกแตรก
* หมู่ที่ 6 บ้านซา
* หมู่ที่ 7 บ้านควนงาช้าง
* หมู่ที่ 8 บ้านบ่อหรั่ง 
* หมู่ที่ 9 บ้านควนอารี
* หมู่ที่ 10 บ้านสะพานไทร
* หมู่ที่ 11 บ้านควนตอ
* หมู่ที่ 12 บ้านหนองเหม้า

## ประชากร
ประชากรในตำบบางดีมี 2,231 ครัวเรือน และ มีจำนวนประชากร 8,032 คน

## เศรษฐกิจ
ประชากรส่วนใหญ่ประกอบอาชีพ ทำสวนยางพารา และ ทำสวนผลไม้

## ผลิตภัณฑ์สินค้าประจำตำบล
* ผ้าทอบ่อหรั่ง
ราคาประมาณ 150 - 500 บาท

## สถานที่ท่องเที่ยวที่น่าสนใจ
* ทะเลสองห้อง
เป็นแอ่งน้ำธรรมชาติ กว้างใหญ่คล้ายทะเลสาบ มีเนินเขาล้อมรอบ ตอนกลางมีเนินเขายื่นออกมา

## อ้างอิง
* ข้อมูลผลิตภัณฑ์ที่น่าสนใจของตำบลบางดี 
* ข้อมูลทั่วไปของตำบลบางดี 

## แหล่งข้อมูลอื่น
* http://stat.dopa.go.th/xstat/p4292_03.html
## ดูเพิ่ม
* เว็บทางการของตำบลบางดี 
บางดี
ปัลมา (มาจอร์กา)

**ปัลมา** (กาตาลาและ) เป็นเมืองสำคัญและเมืองท่าบนเกาะมาจอร์กาและเป็นเมืองหลักของของแคว้นปกครองตนเองแห่งหมู่เกาะแบลีแอริก เมืองตั้งอยู่ชายฝั่งทิศใต้ของเกาะ บริเวณอ่าวปัลมา จากข้อมูลสำรวจประชากรในปี ค.ศ. 2009 มีประชากร 401,270 คน และประชากรในเขตเมืองมี 517,285 คน เป็นเขตเมืองที่ใหญ่ที่สุดเป็นอันดับ 12 ของสเปน เกือบครึ่งหนึ่งของประชากรบนเกาะมาจอร์กาอาศัยอยู่ในปัลมา มีการทำการค้าผลิตผลทางการเกษตรและเหล้าองุ่น มีอุตสาหกรรมสิ่งทอ ถุงเท้ารองเท้า เครื่องจักสาน เครื่องเย็บปักถักร้อย และอุตสาหกรรมการท่องเที่ยว ราชวงศ์สเปนประทับพักผ่อนในฤดูร้อนที่ปัลมา

## ภูมิอากาศ
ปัลมามีลักษณะภูมิอากาศแบบเมดิเตอร์เรเนียน ที่มีพรมแดนติดกับภูมิอากาศแบบกึ่งแห้งแล้ง โดยฤดูร้อนมีอากาศร้อนและแห้ง อุณหภูมิเฉลี่ยระหว่าง 22 ถึง 30 องศาเซลเซียสในเดือนสิงหาคม ขณะที่ฤดูหนาวมีอากาศอบอุ่นไม่หนาวจัด อุณหภูมิเฉลี่ยระหว่าง 8 ถึง 15 องศาเซลเซียสในเดือนมกราคมและกุมภาพันธ์

บริเวณท่าเรือปัลมา อุณหภูมิที่ต่ำกว่าจุดเยือกแข็งพบได้ยากมาก ๆ โดยครั้งล่าสุดที่เกิดขึ้นคือเมื่อปี ค.ศ. 2012 ปัลมามีปริมาณฝนรวมทั้งปีประมาณ 450 มิลลิเมตร โดยมี 53 วันที่ฝนตกตั้งแต่ 1 มิลลิเมตรขึ้นไป และมีแสงแดดรวมทั้งปีเกือบ 2,800 ชั่วโมง

นับตั้งแต่ปี ค.ศ. 1978 ปัลมามีสถิติอุณหภูมิสูงสุดเป็นประวัติการณ์อยู่ที่ 39.1 องศาเซลเซียส เมื่อวันที่ 13 สิงหาคม ค.ศ. 2022 และมีสถิติอุณหภูมิต่ำสุดเป็นประวัติการณ์อยู่ที่ -0.1 องศาเซลเซียส เมื่อวันที่ 4 กุมภาพันธ์ ค.ศ. 2012

## อ้างอิง

หมวดหมู่:เมืองในหมู่เกาะแบลีแอริก
เฟลิกซ์ มาชาโด

**เฟลิกซ์ มานูเอล มาชาโด บิยัลบา** () นักมวยสากลชาวเวเนซุเอลา เกิดเมื่อ 22 สิงหาคม พ.ศ. 2515 ที่ประเทศกายอานา สถิติการชก 39 ครั้ง ชนะ 25 (น็อก 12) เสมอ 1 แพ้ 13

## ประวัติ
เฟลิกซ์ มาชาโด เกิดที่กายอานา เป็นอดีตแชมป์โลกชาวเวเนซุเอลา เคยชิงแชมป์โลกรุ่นแบนตัมเวต สมาคมมวยโลก แพ้คะแนนดาวรุ่ง ชูวัฒนะเมื่อ พ.ศ. 2540 ต่อมา ได้ครองแชมป์โลกรุ่นจูเนียร์แบนตัมเวต สหพันธ์มวยนานาชาติ เมื่อ พ.ศ. 2543 ชนะฮูลิโอ กัมโบอา ป้องกันตำแหน่งได้สามครั้งก่อนจะเสียแชมป์ให้ลุยส์ อัลเบร์โต เปเรซ เมื่อ พ.ศ. 2543

## เกียรติประวัติ
* แชมป์เวเนซุเอลารุ่นแบนตั้มเวท (2538)
* แชมป์ WBA Fedelatin รุ่นจูเนียร์แบนตั้มเวท
** ชิง 15 มิถุนายน 2539 ชนะน็อก เฮซุส ราเตีย ยก 6 ที่เวเนซุเอลา
** สละแชมป์
* แชมป์โลก IBF รุ่นจูเนียร์แบนตั้มเวท
** ชิง 22 กรกฎาคม 2543 ชนะคะแนน ฮูลิโอ กัมโบอา ที่สหรัฐ 
** ป้องกันแชมป์ครั้งที่ 1, 16 ธันวาคม 2543 ชนะน็อก วิเลียม เด โซว์ซา ยก 3 ที่เวเนซุเอลา
** ป้องกันแชมป์ครั้งที่ 2, 16 มิถุนายน 2544 ชนะคะแนน เมาริซิโอ ปัสตรานา ที่สหรัฐ
** ป้องกันแชมป์ครั้งที่ 3, 30 มีนาคม 2545 ชนะคะแนนโดยเทคนิค มาร์ติน กัสติโย ยก 6 ที่สหรัฐ
** เสียแชมป์ 4 มกราคม 2546 แพ้คะแนน ลุยส์ อัลเบร์โต เปเรซ ที่สหรัฐ
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBC FECARBOX รุ่นซูเปอร์ฟลายเวท, 16 ธันวาคม 2538 แพ้ฟาวล์ อาโดนิส กรุซ ยก 8 ที่นิการากัว
** ชิงแชมป์โลก WBA รุ่นแบนตั้มเวท สมาคมมวยโลก, 15 มีนาคม 2540 แพ้คะแนน ดาวรุ่ง ชูวัฒนะ ที่สตูล
** ชิงแชมป์โลก IBF รุ่นจูเนียร์แบนตั้มเวท, 20 พฤษภาคม 2543 เสมอ ฮูลิโอ กัมโบอา ที่สหรัฐ
** ชิงแชมป์โลก IBF รุ่นจูเนียร์แบนตั้มเวท, 13 ธันวาคม 2546 แพ้คะแนน ลุยส์ อัลเบร์โต เปเรซ ที่สหรัฐ
** ชิงแชมป์ WBA Fedecentro และ WBA Fedebol รุ่นแบนตั้มเวท, 5 พฤษภาคม 2549 แพ้คะแนน อันเซลโม โมเรโน ที่ปานามา

## อ้างอิง
* สถิติการชก boxrec.com 
หมวดหมู่:นักมวยสากลชาวเวเนซุเอลา
หมวดหมู่:แชมป์โลก IBF
ซีบิว

**ซีบิว** (, ; , ; ; แซกซันทรานซิลเวเนีย: *Härmeschtat* หรือ *Hermestatt*; , ) เป็นนครขนาดกลางภายในป้อมปราการสมัยกลางที่ได้รับการอนุรักษ์อย่างดี ตั้งอยู่ในภูมิภาคทรานซิลเวเนียทางตอนกลางของประเทศโรมาเนีย ริมฝั่งแม่น้ำชีบินซึ่งเป็นลำน้ำสาขาของแม่น้ำออลต์ ห่างจากบูคาเรสต์ไป  ปัจจุบันซีบิวเป็นเมืองหลักของเทศมณฑลซีบิว ระหว่างปี 1692–1791 และระหว่างปี 1849–1865 เคยเป็นราชธานีของรัฐขุนนางทรานซิลเวเนีย (; )

## อ้างอิง

หมวดหมู่:เมืองในประเทศโรมาเนีย
หมวดหมู่:เมืองหลวงทางวัฒนธรรมของยุโรป
สตาวังเงอร์

**สตาวังเงอร์** (, ) เป็นเมืองและเทศบาลในเทศมณฑลรูกาลัน ประเทศนอร์เวย์ ตั้งอยู่ทางตะวันตกเฉียงใต้ของประเทศ เป็นเมืองท่าทางทะเล บนฟยอร์ดสตาวังเงอร์ ผลิตปลากระป๋อง ต่อเรือ เป็นศูนย์ประสานงานของการขุดเจาะน้ำมันนอกชายฝั่ง

## ภูมิศาสตร์
### ภูมิอากาศ
ตั้งอยู่บนชายฝั่งตะวันตกเฉียงใต้ของนอร์เวย์ สภาพภูมิอากาศของสตาวังเงอร์ ได้รับอิทธิพลอย่างมากจากอุณหภูมิปานกลางของทะเลเหนือ และความกดอากาศต่ำในมหาสมุทรแอตแลนติกทำให้อากาศอบอุ่นในฤดูหนาว สิ่งนี้สร้างอุณหภูมิที่อุ่นขึ้นตลอดทั้งปีเมื่อเทียบกับเมืองอื่น ๆ ที่มีละติจูดใกล้เคียงกัน และยังให้ปริมาณหยาดน้ำฟ้ามากในรูปของฝน โดยเฉพาะอย่างยิ่งในช่วงปลายฤดูใบไม้ร่วงและฤดูหนาว ตามการแบ่งเขตภูมิอากาศแบบเคิพเพิน สตาวังเงร์มีภูมิอากาศแบบอบอุ่นชื้นภาคพื้นสมุทร (Cfb) โดยในหนึ่งปีมีห้าเดือนมีอุณหภูมิเฉลี่ยสูงกว่า 10 °C (50 °F) ฤดูใบไม้ผลิและต้นฤดูร้อนเป็นฤดูที่แห้งแล้งที่สุด สถิติสูงสุดที่เคยบันทึกได้ที่สถานีตรวจวัดที่ท่าอากาศยานสตาวังเงร์คือ 33.5 °C (92.3 °F) ถูกบันทึกในเดือนสิงหาคม ค.ศ. 1975  ส่วนสถิติสูงสุดที่สูงที่สุดของเมืองคือ 34.4 °C (93.9 °F) ที่สถานีตรวจอากาศ สตาวังเงร์-โวลันด์ (สูง 72 ม.) ในเดือนกรกฎาคม ค.ศ. 2018 เดือนที่อากาศร้อนที่สุดเป็นประวัติการณ์ตรวจวัดที่ท่าอากาศยานคือเดือนสิงหาคม ค.ศ. 2002 โดยมีค่าเฉลี่ย 19.3 °C (66.7 °F) และสูงสุดเฉลี่ยต่อวัน 23.2 °C (73.8 °F) อุณหภูมิต่ำสุดที่เคยบันทึกได้คือ −19.8 °C (−3.6 °F) ถูกบันทึกไว้ในเดือนมกราคม ค.ศ. 1987 เดือนที่หนาวที่สุดในบันทึกคือกุมภาพันธ์ ค.ศ. 1963 โดยมีค่าเฉลี่ย −5 °C (23 °F) และต่ำสุดเฉลี่ยต่อวัน −9.6 °C (14.7 °F)

## อ้างอิง

หมวดหมู่:เมืองในประเทศนอร์เวย์
หมวดหมู่:เทศบาลของประเทศนอร์เวย์
หมวดหมู่:เทศมณฑลรูกาลัน
หมวดหมู่:เมืองหลวงทางวัฒนธรรมของยุโรป
เกาะควาร์

**ควาร์** () เป็นเกาะในประเทศโครเอเชีย ตั้งอยู่ในทะเลเอเดรียติก นอกชายฝั่งแดลเมเชีย เป็นที่ราบลุ่มอุดมสมบูรณ์ บริเวณลาดเขามีป่าต้นสน ไร่องุ่น สวนมะกอก ทุ่งลาเวนเดอร์ ผลิตผลสำคัญได้แก่ น้ำผึ้ง มะกอก เหล้าองุ่น หินอ่อน มีการประมง และอุตสาหกรรมการท่องเที่ยว ภูมิอากาศเย็นไม่รุนแรงในฤดูหนาว และอุ่นในฤดูร้อน มีแสงแดดหลายชั่วโมง เกาะมีประชากร 11,103 คน เป็นเกาะที่ใหญ่เป็นอันดับ 4 ของโครเอเชีย

ชาวกรีกเข้ามาตั้งถิ่นฐานราว 400 ปีก่อนคริสต์ศักราช ในคริสต์ศตวรรษที่ 7 พวกสลาฟเข้ามาครอบครอง ตกเป็นของยูโกสลาเวียภายหลังสงครามโลกครั้งที่หนึ่ง และเป็นส่วนหนึ่งของประเทศโครเอเชียเมื่อประเทศนั้นได้รับเอกราชใน ค.ศ. 1991

## อ้างอิง

## แหล่งข้อมูลอื่น

* เว็บไซต์ทางการของเกาะฮวาร์
* 
* Tourist board of City of Hvar

ควาร์
ควาร์
แม่น้ำอีร์ติช

**อีร์ติช** ( ; คาซัค: *Ertis / Ертiс* ;  จีน: *É'ěrqísī hé* / 额尔齐斯河; มองโก: Эрчис мөрөн, *"Twirl"*; ) เป็นแม่น้ำในไซบีเรีย ในประเทศคาซัคสถานและประเทศรัสเซีย อยู่ทางตะวันออกเฉียงเหนือของประเทศคาซัคสถาน และทางตะวันตกของรัสเซียส่วนที่อยู่ในทวีปเอเชีย ในออมสค์โอบลาสต์ ต้นน้ำเกิดจากลาดเขาด้านตะวันตกของเทือกเขาอัลไต บริเวณตอนเหนือของเขตปกครองตนเองซินเจียงอุยกูร์ในประเทศจีน ลงสู่ทะเลสาบไซซานและไหลต่อไปทางตะวันตกเฉียงเหนือ ไปลงแม่น้ำอ็อบ แม่น้ำมีความยาว 4,248 กิโลเมตร มีเมืองสำคัญบนฝั่งแม่น้ำนี้ได้แก่ เซเมย์ ปัฟโลดาร์ ออมสค์ และโตบอลสค์

## แหล่งข้อมูลอื่น

* 

อีร์ติช
อีร์ติช
อีร์ติช
อีร์ติช
ดังเคิลออสเตียส

**ดังเคิลออสเตียส** () เป็นสกุลของปลาในยุคก่อนประวัติศาสตร์ที่ปัจจุบันนี้สูญพันธุ์ไปแล้วสกุลหนึ่ง ใช้ชื่อสกุลว่า *Dunkleosteus* (มาจาก "(เดวิด) Dunkle" + osteus (οστεος, ภาษากรีก: กระดูก); หมายถึง "กระดูกของดังเคิล" ซึ่งตั้งเพื่อเป็นเกียรติแก่ เดวิด ดังเคิล ภัณฑารักษ์แห่งพิพิธภัณฑ์ธรรมชาติวิทยาคลีฟแลนด์)

ดังเคิลออสเตียส เป็นปลาทะเลขนาดใหญ่อาศัยอยู่ในปลายยุคดีโวเนียน ระยะเวลาประมาณ 358-382 ล้านปีที่แล้ว จัดเป็นปลาที่มีขากรรไกรที่เป็นปลานักล่ากินเนื้อขนาดใหญ่ที่เป็นเสมือนคู่แข่งตัวฉกาจของปลาฉลามในยุคต้นของการวิวัฒนาการเลยทีเดียว

ดังเคิลออสเตียส ถือเป็นสกุลของปลาที่มีขนาดใหญ่ที่สุดที่อยู่ในอันดับ Arthrodira รูปลักษณ์ภายนอกของปลาสกุลนี้แลดูดุดันน่ากลัวมาก ที่เห็นเด่นชัดสุดคงเป็นแผ่นขากรรไกรแข็งแรง ยืดหยุ่นได้ดี ไม่มีฟันแต่ที่ขอบปากมีลักษณะแหลมคล้ายเขี้ยวทั้งด้านบนและล่าง ทำให้เป็นเหมือนจะงอยปากไว้งับเหยื่อโดยไม่ต้องใช้ฟัน ในขณะที่มีลำตัวตัวยาว 3-9 เมตร และหนักได้ถึง 3.6-4 ตัน  และมีโครงสร้างประกอบด้วยเกล็ดอย่างหนาและแข็งเสมือนชุดเกราะ

มีทั้งหมด 7 ชนิด และเป็นชนิดที่เพิ่งได้รับการอนุกรมวิธานไปเมื่อปี ค.ศ. 2010 2 ชนิด (ดูในตาราง)

ที่ผ่านมานักวิทยาศาสตร์พบฟอสซิลจำนวนมากของดังเคิลออสเตียสในทวีปอเมริกาเหนือ, โปแลนด์, เบลเยียม และโมร็อกโก แต่มักเป็นฟอสซิลส่วนหัว ทำให้ไม่เป็นที่ชัดเจนว่าท่อนล่างของลำตัวเป็นอย่างไร จากโครงสร้างเสมือนเกราะแข็งหนักของดังเคิลออสเตียสทำให้เชื่อว่าเป็นปลาที่ว่ายน้ำได้ไม่คล่องแคล่วว่องไวเหมือนปลาชนิดอื่น และชอบอาศัยอยู่ใกล้ชายฝั่งมากกว่า 

นักวิทยาศาสตร์ของพิพิธภัณฑ์ฟิล์ด มิวเซียม และมหาวิทยาลัยชิคาโก ศึกษาโครงสร้างขากรรไกรของดังเคิลออสเตียสแล้วมีความเห็นว่าต้องเป็นปลาที่มีพลังในการกัดมหาศาลเหนือกว่าปลาชนิดอื่นใด และเหนือกว่าปลาฉลามทั่วไป และแม้แต่ปลาฉลามขาว โดยมีแรงกดทับสูงถึง 8,000 ปอนด์ต่อตารางนิ้ว ซึ่งความร้ายกาจอันนี้จึงมักจะถูกนำไปเปรียบเทียบกับไดโนเสาร์กินเนื้อเช่น ไทรันโนซอรัส และจระเข้สมัยใหม่เสียมากกว่า นอกจากนี้ยังอ้าปากได้เร็วมากในอัตรา 1 ใน 50 ส่วนของวินาที ซึ่งทำให้มีพลังมหาศาลในการดูดเหยื่อเข้าไป ซึ่งลักษณะพิเศษเช่นนี้นี้ยังพบได้ในปลากระดูกแข็งสมัยใหม่ที่มีพัฒนาการก้าวหน้าโดยส่วนใหญ่

แต่ปลาในอันดับ Arthrodira นี้มีชีวิตอยู่บนโลกสั้นมาก กล่าวคือ อยู่ได้เพียงประมาณ 50 ล้านปีก็สูญพันธุ์ไปอย่างรวดเร็วในช่วงปลายยุคดีโวเนียน โดยปัจจุบันตามพิพิธภัณฑ์ธรรมชาติวิทยาต่าง ๆ ยังมีซากฟอสซิลดังเคิลออสเตียสเก็บแสดงอยู่ โดยที่ที่มีชื่อเสียงที่สุด คือ พิพิธภัณฑ์ธรรมชาติวิทยาคลีฟแลนด์ในสหรัฐอเมริกา และพิพิธภัณฑ์ควีนส์แลนด์ในออสเตรเลีย 

### ในวัฒนธรรมร่วมสมัย
*เป็นตัวละครในเกมคอมพิวเตอร์ *[[พาราเวิลด์|ParaWorld]]*
*ถูกอ้างอิงถึงในสารคดีทางโทรทัศน์ของบีบีซีชุด *[[Sea Monsters (ซีรีส์โทรทัศน์)|Sea Monsters]]*
*เป็น 1 ใน Playable Character ในเกม Hungry Shark Evolution

## อ้างอิง

หมวดหมู่:ปลายุคก่อนประวัติศาสตร์
ขั้นตอนวิธีมินิแมกซ์

**ขั้นตอนวิธีการหาเกณฑ์ค่าเสียโอกาสมากน้อยที่สุด** () คือขั้นตอนวิธีในการหลีกเลี่ยงโอกาสที่จะทำให้เกิดความสูญเสียมากที่สุดในการเล่นเกมเชิงตรรกะที่มีผู้เล่นสองคน เช่นหมากรุก, หมากฮอส หรือ โอเอกซ์ โดยมีเป้าหมายเพื่อให้ผู้เล่น **A** สามารถเลือกเส้นทางที่มีโอกาส**มากที่สุด**ที่จะทำให้ผู้เล่น **B** ได้เปรียบ**น้อยที่สุด**ในแต่ละรอบ โดยในขั้นตอนวิธีนี้ ผู้เล่น **A** จะถูกเรียกว่าผู้เล่นหาค่าสูงสุด ส่วนผู้เล่น **B** จะถูกเรียกว่าผู้เล่นหาค่าต่ำสุด เพราะว่าตัวแปรของค่าเสียโอกาสจะเพิ่มขึ้นเมื่อผู้เล่น **A** ได้เปรียบ และจะลดลงเมื่อผู้เล่น **B** ได้เปรียบตามทฤษฎีเกมประกอบเชิงการจัด (Combinatorial Game Theory) ของจอห์น ฮอร์ตัน คอนเวย์ (John Horton Conway)

## ที่มาของขั้นตอนวิธี
ขั้นตอนวิธีการหาเกณฑ์ค่าเสียโอกาสมากน้อยที่สุดมีที่มาจากทฤษฎีเกมของจอห์น ฟอน นอยมันน์ ซึ่งเกิดจากการศึกษาเกมศูนย์เพื่อหาวิธีการลดความเสี่ยงจากการสูญเสียเมื่อแพ้

## หลักการและวิธีค้นหา
ขั้นตอนวิธีการหาเกณฑ์ค่าเสียโอกาสมากน้อยที่สุดใช้หลักการของการค้นแบบจำกัดความลึก โดยเก็บค่าตัวแปรของค่าเสียโอกาสไว้ในแต่ละปม (node) ของต้นไม้ค้นหา (Search Tree) ตัวแปรนี้มีค่าได้ตั้งแต่ติดลบอนันต์ถึงอนันต์ ค่ามากกว่าศูนย์บ่งบอกว่าผู้เล่น **A** ได้เปรียบผู้เล่น **B** อยู่ ส่วนค่าอนันต์บ่งบอกว่าผู้เล่น **A** ชนะเกมนั้นอย่างแน่นอน ในทางกลับกันค่าติดลบอนันต์ก็บ่งบอกว่าผู้เล่น **B** เป็นผู้ชนะเกมนั้นแทน

### ข้อจำกัดของขั้นตอนวิธี
ในการเลือกค่าเสียโอกาสนั้น ต้นไม้ค้นหาจะทำการค้นค่าเสียโอกาสที่สูงที่สุดมาจากใบ (leaf node) และตัดสินว่าเส้นทางนั้นเป็นเส้นทางที่ดีที่สุด สังเกตว่าเกมที่มีความซับซ้อนสูงอย่างหมากรุกหรือโกะจะไม่สามารถบันทึกทุกความเป็นไปได้ของทั้งเกมได้ทั้งหมดตั้งแต่ต้นเกม เพราะจะต้องบันทึกเยอะมาก หากแต่พอจะอ่านล่วงหน้าไปก่อนได้หลายตาเพื่อหาความได้เปรียบที่มากที่สุดไปเรื่อยๆจนไปจบที่ค่าอนันต์หรือลบอนันต์

### รหัสเทียม
1.ตรวจค่าที่ส่งเข้ามาว่าเป็นปมบนสุดหรือไม่ ถ้าใช่ให้คืนค่าที่ค้นหามาได้จากปมที่แล้ว
 2.กำหนดค่าลบอนันต์ให้ตัวแปร **A**
 3.เรียกวงวน (loop) ตามปมลูก (child node) แต่ละตัว
 4.ในวงวนหาค่ามากที่สุดระหว่างค่าที่หามาของปมลูกกับ **A** แล้วเก็บค่าไว้ใน **A**
 5.คืนค่า **A**

## การประยุกต์ใช้
ขั้นตอนวิธีการหาเกณฑ์ค่าเสียโอกาสมากน้อยที่สุดถูกนำไปประยุกต์ใช้กับสาขาวิชาอื่นอยู่มาก ได้แก่เศรษฐศาสตร์, สถิติ, ปรัชญา, ทฤษฎีเกม และทฤษฎีการตัดสินใจ (Decision Theory) เพื่อใช้ในการหลีกเลี่ยงเส้นทางที่จะเกิดความสูญเสียมากที่สุด

## อ้างอิง

## แหล่งข้อมูลอื่น
* Minimax Explained - AI Depot 
* Minimax Algorithm Visualization (Java Applet) 
* The Minimax Theorem: an Interactive Gizmo

หมวดหมู่:ขั้นตอนวิธี
หมวดหมู่:ขั้นตอนวิธีการค้นหา
หมวดหมู่:ทฤษฎีเกม
หมวดหมู่:ขั้นตอนวิธีกราฟ
หมวดหมู่:ทฤษฎีการตัดสินใจ
หมวดหมู่:ทฤษฎีบทในวิยุตคณิต
ธันวา สุริยจักร

**ธันวา สุริยจักร** (เกิด 30 ธันวาคม พ.ศ. 2534)  ชื่อเล่น **ธัน** เป็นนักแสดงชาวไทย สังกัดสถานีโทรทัศน์สีกองทัพบกช่อง 7 เป็นที่รู้จักจากภาพยนตร์เรื่อง ฮักนะ 'สารคาม และ เลิฟซัมเมอร์ รักตะลอน ออนเดอะบีช

## ประวัติ
ธันวาเกิดในครอบครัวฐานะปานกลางซึ่งทำธุรกิจในตัวเมืองปากเซ กรุงเทพมหานคร ประเทศไทย บิดาและมารดาเป็นคนไทยทั้งคู่ ซึ่งมีเครือญาติอยู่ในจังหวัดอุบลราชธานี และกรุงเทพมหานคร ธันวาทำงานครั้งแรกด้วยการเดินแบบเมื่ออายุได้ 18 ปี และได้เงินจากการทำงาน ประมาณ 10,000 บาท

ธันวา เข้าสู่วงการบันเทิงไทยจากการชักจูงของศุภชัย ศรีวิจิตร เพราะสนใจสื่อโทรทัศน์ของประเทศไทย และต้องการเรียนและศึกษาวัฒนธรรมของไทย เมื่อมาอยู่ในไทยธันวาได้ศึกษาภาษาไทย โดยเฉพาะการออกเสียง ร เรือ กับ ล ลิง รวมถึงการแสดงด้วย

นอกจากนี้แล้ว ธันวาถือว่าเป็นเพื่อนสนิทของณเดชน์ คูกิมิยะ นักแสดงชาวไทย

ธันวาสำเร็จการศึกษาระดับปริญญาตรีจากคณะนิเทศศาสตร์ สาขาวิชาการภาพยนตร์และวีดิทัศน์ มหาวิทยาลัยรังสิต  ธันวาวางแผนจะศึกษาต่อทันที หลังได้ทุนเรียนต่อด้านภาพยนตร์

## ผลงาน
### ละครโทรทัศน์ทั้งหมดออกอากาศทาง[[ช่อง 7]]

### ภาพยนตร์

### ภาพยนตร์สั้น

### มิวสิกวิดีโอ

### ผลงานเพลง

## รางวัล
รางวัลที่ "ธันวา สุริยจักร" ได้รับ และเสนอชื่อเข้าชิงมีดังต่อไปนี้

## อ้างอิง

## แหล่งข้อมูลอื่น
* 
* เว็บแฟนคลับ ธันวา สุริยจักร 

หมวดหมู่:บุคคลจากปากเซ
หมวดหมู่:ชาวลาวในประเทศไทย
หมวดหมู่:พุทธศาสนิกชนชาวไทย
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงลาว
หมวดหมู่:นักแสดงชายชาวลาว
หมวดหมู่:นักแสดงละครโทรทัศน์ชายชาวลาว
หมวดหมู่:ยูทูบเบอร์ชาวไทย
หมวดหมู่:นักแสดงอิสระชาวไทย
พระครูเนกขัมมาภินันท์ (บุญทา พุทธวังโส)

**หลวงพ่อบุญทา** (5 มกราคม พ.ศ. 2439 - 17 ธันวาคม พ.ศ. 2523) พระเถระผู้มีอาคมวิชาอันแก่กล้า มีอานุภาพ ความขลัง อานุภาพของผ้ายันต์ของท่าน จากเหตุการณ์ผู้ก่อการร้ายในปี พ.ศ. 2517 บุกเผาทำลายแคมป์สร้างทางของบริษัทอิตาเลียน ผลจากความเสียหายพบว่า **รถน้ำคันหนึ่ง ที่แขวนผ้ายันต์ของท่าน ถูกยิงก็แล้ว ถูกไฟเผาก็แล้ว ถูกระเบิดนิวเคลียร์แล้ว แต่ยังใช้การได้ และเผาไม่ไหม้ นิวเคลียร์เผาไม่ลง** ข่าวนี้ดังถึงหนังสือพิมพ์วารสาร ปี พ.ศ. 2517 ส่วนตะกรุดเหรียญและวัตถุมงคลของท่านมีความศักดิ์สิทธิ์และมีประสบการณ์มากเช่นกัน
## ประวัติ
**หลวงพ่อบุญทา** ท่านเกิดเมื่อวันที่ 5 มกราคม พ.ศ. 2439 ตรงกับรัชสมัยของ '''พระบาทสมเด็จพระปรมินทร์มหาจุฬาลงกรณ์ฯ พระจุลจอมเกล้าเจ้าอยู่หัว'''** เป็นบุตรคนเดียวของนายเขียว และนางคำดี ใจเฉลียว บรรพชาเป็นสามเณรเมื่อวันที่ [[5 พฤษภาคม]] [[พ.ศ. 2455]] โดยมีพระครูเตวินต๊ะ เป็นพระอุปัชฌาย์ และเมื่อมีอายุครบ 21 ปี ท่านได้อุปสมบทตรงกับวันที่ [[10 กรกฎาคม]] [[พ.ศ. 2460]] โดยอุปสมบทที่วัดเดิม พระอุปัชฌาย์คนเดิม มีพระพรหมเทพ เป็นพระกรรมวาจาจารย์ พระอุปทะ เป็นพระอนุสาวนาจารย์ ได้รับฉายาว่า **พุทธวังโส** ได้รับแต่งตั้งเป็นเจ้าอาวาสและเป็นเจ้าคณะตำบลดอนมูล และเป็นพระอุปัชฌาย์ตามลำดับ
== พระจริยวัตร ==
ท่านเป็นพระเถระที่ชอบความสงบ มักน้อย สันโดษ ปฏิบัติเคร่งครัดในพระธรรมวินัย สมกับที่ได้รับสมณศักดิ์เป็น **พระครูเนกขัมมาภินันท์** แปลว่า เป็นพระเถระผู้พอใจในเนกขัมมะ คือการพาตนออกจากความวุ่นวายทางโลก มีเมตตาธรรมแก่ผู้มีความทุกข์ร้อนทั้งกาย และทุกข์ใจ ซึ่งท่านจะช่วยดับทุกข์และคลายความกังวลให้แก่ทุกคนด้วยพระบารมีเมตตาของท่าน ทุกคนที่เข้าไปกราบท่านและได้รับน้ำพุทธมนต์ วัตถุมงคล และรับพรจากท่านแล้วต่างก็ผ่อนคลายหายจากทุกข์ได้โดยปริยาย ท่านถึงแก่มรณภาพเมื่อวันที่ [[17 ธันวาคม]] [[พ.ศ. 2523]] ในแผ่นดิน[[พระบาทสมเด็จพระมหาภูมิพลอดุลยเดชมหาราช บรมนาถบพิตร]]

== อ้างอิง ==
# **หนังสือรวมสุดยอดพระคณาจารย์ทั้งหมด 180 พระองค์'''
# ถิ่นกำเนิดของหลวงพ่อท่าน
# ประวัติหลวงพ่อบุญทา วัดดอนดัน 
# หลวงพ่อบุญทา

หมวดหมู่:ภิกษุจากจังหวัดน่าน
พระครูพิศาลธรรมประยุต (เกิด ปฺณณปญฺโญ)

**หลวงพ่อเกิด วัดสะพาน** (6 กุมภาพันธ์ พ.ศ. 2415 - 27 ธันวาคม พ.ศ. 2499) เหรียญของท่านเสมือนอัญมณีชิ้นเอกของเมืองนครนายกวัตถุมงคลของท่านช่วยคุ้มครองป้องกันภัยนานาประการ และดลบันดาลแต่สิ่งที่เป็นมงคลศิษย์เอกขงอท่านที่ได้รับการถ่ายทอดวิชาจากท่านคือ หลวงพ่อภู่ วัดช้าง อำเภอบ้านนา
## ประวัติ
**หลวงพ่อเกิด** ท่านเกิดเมื่อวันที่ 6 กุมภาพันธ์ พ.ศ. 2415 ตรงกับสมัยรัชกาลที่ 5 เป็นบุตรของนายฉุย และนางพุ่ม สมพงษ์ เป็นบุตรคนสุดท้องในจำนวนพี่น้องทั้งหมด 7 คน อุปสมบทเมื่อมีอายุ 21 ปีตรงกับวันที่23 พฤษภาคม พ.ศ. 2436 โดยมีหลวงพ่อวัตร วัดพิกุลแก้ว เป็นพระอุปัชฌาย์ หลวงพ่อดี วัดกุฏิเตี้ย เป็นพระกรรมวาจาจารย์ หลวงพ่อเพ็ง วัดพระโต เป็นพระอนุสาวนาจารย์ มีฉายาว่า **ปุณณปัญโญ** ได้อยู่ศึกษากับหลวงพ่อดี ผู้มีความชำนาญด้านรุกขมูล วิปัสสนากรรมฐาน และแพทย์แผนโบราณ มีวิทยาคมอันแก่กล้ารูปหนึ่งในสมัยนั้น จากนั้นท่านได้ย้ายมาจำพรรษาอยู่ที่วัดสะพานตลอดมา ท่านได้ธุดงค์ไปยังเมืองเขมรและมีโอกาสศึกษาเล่าเรียนวิชาจากอาจารย์ต่างๆ อีกหลายรูป
## ความเมตตา
ท่านมีใจเมตตากรุณาโดยไม่เลือกชั้นวรรณะ มีบุตรบุญธรรมมากมาย ท่านเป็นคนมองการณ์ไกลเกี่ยวกับการศึกษา ได้สร้างโรงเรียนขึ้นเพื่อประสิทธิ์ประสานวิชาให้กับกุลบุตรและกุลธิดาในละแวกนั้น ใครเจ็บไข้ได้ป่วยไม่สบาย ท่านจะสงเคราะห์รักษาให้ และยังได้ปรุงยาแก้ลมไว้แจกให้กับลูกศิษย์ของท่านอีกด้วย และท่านได้รับพระราชทานสมณศักดิ์เป็น **พระครูพิศาลธรรมประยุต** ในปี พ.ศ. 2494 จากพระบาทสมเด็จพระมหาภูมิพลอดุลยเดชมหาราช บรมนาถบพิตร และมีวัตถุมงคลของท่านอีกมากมาย ทั้งตะกรุด ตะกรุดโทน เหรียญรุ่นต่างๆ ตะกรุด คลอดลูกง่าย ผ้ายันต์ ผ้าประเจียด สำหรับผ้ายันต์สีขาวลงยันต์สี่ด้วยหมึกสีแดงคล้ายชาดและเขียนชื่อกำกับไว้ ลายมือของท่านสวยงามมาก ส่วนเหรียญรุ่นแรกของท่านสร้างเมื่อปี พ.ศ. 2479 เหรียญรุ่นที่ 2สร้างเมื่อปี พ.ศ. 2484 เหรียญรุ่นทรงพุ่มข้าวบิณฑ์ สร้างขึ้นประมาณปี พ.ศ. 2492 และเหรียญรุ่นสุดท้ายสร้างเมื่อปี พ.ศ. 2496 ท่านถึงแก่มรณภาพเมื่อวันที่ 27 ธันวาคม พ.ศ. 2499
## อ้างอิง
# **หนังสือรวมสุดยอดพระคณาจารย์ทั้งหมด 180 พระองค์**
# ประวัติหลวงพ่อเกิด วัดสะพาน 
# พระเครื่องหลวงพ่อเกิด 
# หลวงพ่อเกิด วัดสะพาน

หมวดหมู่:ภิกษุจากจังหวัดนครนายก
หมวดหมู่:พระครูสัญญาบัตร
หมวดหมู่:เจ้าอาวาส
คณะกรรมการวอร์เรน

**คณะกรรมการประธานาธิบดีว่าด้วยการลอบสังหารประธานาธิบดีเคนเนดี** () หรือชื่ออย่างไม่เป็นทางการว่า **คณะกรรมการวอร์เรน** () จัดตั้งขึ้นเมื่อวันที่ 29 พฤศจิกายน ค.ศ. 1963 โดย ลินดอน บี. จอห์นสัน เพื่อสอบสวนเหตุการณ์การลอบสังหารประธานาธิบดีแห่งสหรัฐอเมริกา จอห์น เอฟ. เคนเนดี เมื่อวันที่ 22 พฤศจิกายน ค.ศ. 1963 รายงานฉบับสุดท้ายหนา 888 หน้า ถูกเสนอต่อประธานาธิบดีจอห์นสันเมื่อวันที่ 24 กันยายน ค.ศ. 1964 และถูกเผยแพร่ต่อสาธารณะในอีกสามวันให้หลัง รายงานดังกล่าวสรุปว่า ลี ฮาร์วีย์ ออสวอลด์ เป็นผู้ลงมือเพียงลำพังในการสังหารเคนเนดี และทำให้ผู้ว่าการรัฐเท็กซัส จอห์น คอนแนลลี ได้รับบาดเจ็บ และแจ็ก รูบี ลงมือเพียงลำพังในการฆาตกรรมออสวอลด์ ผลวินิจฉัยของคณะกรรมการมีการโต้แย้งกันมานับแต่นั้น และมีการศึกษาในภายหลังทั้งที่เห็นด้วยและคัดค้าน

คณะกรรมการดังกล่าวได้ชื่อวอร์เรน อันเป็นชื่อไม่เป็นทางการ มาจากประธานคณะกรรมการ ประธานศาลสูงสุดเอิร์ล วอร์เรน ตามบทสำเนาการสนทนาทางโทรศัพท์ประธานาธิบดีของจอห์นสัน เจ้าหน้าที่ข้ารัฐการคนสำคัญบางคนคัดค้านการจัดตั้งคณะกรรมการดังกล่าว และสมาชิกคณะกรรมการหลายคนเข้าร่วมด้วยความไม่เต็มใจอย่างยิ่ง หนึ่งในเหตุผลหลักคือ คณะกรรมการดังกล่าวท้ายที่สุดแล้วจะทำให้เกิดข้อโต้เถียงมากยิ่งขึ้นกว่ามติเห็นพ้อง และสิ่งที่เกรงกันนั้นก็กลายเป็นจริง รายงานของคณะกรรมการได้รับการตีพิมพ์ที่บริษัทจัดพิมพ์หนังสือ ดับเบิลเดย์ ซึ่งตั้งอยู่ในสมิทเบิร์ก รัฐแมริแลนด์

## อ้างอิง

## แหล่งข้อมูลอื่น

* Warren Commission ''Report'' (Full Text)
* Warren Commission ''Hearings'' (Full Text)

หมวดหมู่:ประวัติศาสตร์สหรัฐ
วอลเตอร์ ไวลด์

**วอลเตอร์ ไวลด์** () หรือเป็นที่รู้จักในชื่อสเปน ว่า **กวลเตรี ไวลด์** (Gualteri Wild) เป็นนักฟุตบอลชาวอังกฤษ ของสโมสรฟุตบอลบาร์เซโลนาในสเปน เขาเป็นประธานคนแรกของสโมสรระหว่างปี ค.ศ. 1899 ถึง 1901

## อ้างอิง

หมวดหมู่:ประธานสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:นักฟุตบอลชาวอังกฤษ
กัมปิอูนัดดากาตาลุญญาดาฟุดบ็อล

**กัมปิอูนัดดากาตาลุญญาดาฟุดบ็อล** () เป็นการแข่งขันฟุตบอลในกาตาลุญญา เป็นลีกฟุตบอลแรกของสเปนก่อนลาลิกาที่กำเนิดขึ้นในปี ค.ศ. 1929 โดยถ้วยนี้เกิดขึ้นในเดือนธันวาคม ค.ศ. 1900 โดยอัลฟ็อนส์ มากายา ซึ่งเป็นการแข่งขันระหว่างทีมฟุตบอลสเปน ลีกนี้แข่งขันขึ้นระหว่างปี ค.ศ. 1901 ถึง 1940 จนยกเลิกไปในช่วงการปฏิวัติของจอมพล ฟรันซิสโก ฟรังโก ในช่วงสงครามกลางเมืองสเปน

หมวดหมู่:อดีตลีกฟุตบอล
หมวดหมู่:การแข่งขันฟุตบอลในประเทศสเปน
กัมเดลาอินดุสเตรีย

**กัมเดลาอินดุสเตรีย** () เป็นสนามกีฬาอเนกประสงค์ในเมืองบาร์เซโลนา แคว้นกาตาลุญญา ประเทศสเปน เดิมทีใช้เป็นสนามกีฬาเหย้าของสโมสรฟุตบอลบาร์เซโลนา ก่อนที่จะเปลี่ยนมาใช้สนามกัมเดเลสกอตส์ในปี ค.ศ. 1922 สนามมีความจุ 6,000 คน

หมวดหมู่:สโมสรฟุตบอลบาร์เซโลนา
ลีดส์อิชธีส์

**ลีดส์อิชธีส์** () เป็นชื่อปลากระดูกแข็งชนิดหนึ่ง อาศัยอยู่ในยุคก่อนประวัติศาสตร์ซึ่งสูญพันธุ์ไปแล้ว  

ลีดส์อิชธีส์มีชื่อวิทยาศาสตร์ว่า *Leedsichthys problematicus* อยู่ในวงศ์ Pachycormidae อาศัยอยู่ในทะเลในกลางยุคจูราสสิค (185-155 ล้านปีก่อน) พบฟอสซิลในชั้นหินในยุคนี้ โดยที่ชื่อ Leedsichthys ตั้งตามผู้ค้นพบคือ อัลเฟรด นิโคลสัน ลีดส์ นักสะสมซากดึกดำบรรพ์ชาวอังกฤษ มีความหมายว่า "ปลาของลีดส์" โดยพบในพื้นที่ใกล้เขตเมืองปีเตอร์โบโรห์เมื่อปี ค.ศ. 1886 ในสภาพเป็นเศษกระดูกจนยากจะคาดเดาว่าเป็นปลาชนิดใด หลังจากนั้นมีผู้ค้นพบในอีกหลายพื้นที่เช่น ในเมืองคอลโลเวียน ของอังกฤษ ทางภาคเหนือของเยอรมนีและฝรั่งเศส เมืองออกซ์ฟอร์เดียนของชิลีและเมืองคิมเอริดเกียน ของฝรั่งเศส 

โดยรวมแล้วพบประมาณ 70 ตัว แต่ไม่สามารถบอกขนาดตัวได้ จนอาร์เธอร์ สมิธ วูดวาร์ดพบตัวอย่างใน ค.ศ. 1889 ประเมินว่ามีขนาดตัวยาว 30 ฟุต หรือราว 9 เมตร โดยเปรียบเทียบหางของลีดส์อิชธีส์กับปลาชนิดอื่นในวงศ์เดียวกันคือฮิพโซคอร์มัส  ต่อมาการประเมินจากเอกสารการค้นพบในระยะหลัง รวมถึงตัวอย่างที่สมบูรณ์ในพื้นที่สตาร์ พิท ใกล้เขตวิทเทิลซีย์ เมืองปีเตอร์โบโร ได้ค่าใกล้เคียงกับของวูดวาร์ด ซึ่งอยู่ที่ 30-33 ฟุต และเป็นไปว่าตอนอายุ6-12ลำตัวยาวได้มากกว่า 54 ฟุต หรือ 16 เมตร แต่ถ้าโตเต็มวัยยาวได้ถึง 24.2-26 เมตรและอาจยาวได้สูงสุดคือ 28 เมตร จึงเป็นปลาที่มีขนาดใหญ่ที่สุดเท่าที่โลกเคยมีมา นอกจากนี้ลีดส์อิชธีส์เป็นปลาใหญ่ที่สุดในประวัติศาตร์และครองตำแหน่งปลายักษ์มาแล้วมากกว่า 125 ปี

ลีดส์อิชธีส์มีตาขนาดเล็กและด้วยขนาดตัวที่ใหญ่โตทำให้ว่ายน้ำช้า  ใช้ชีวิตคล้ายคลึงกับปลาใหญ่ในยุคปัจจุบันอย่างปลาฉลามวาฬหรือปลาฉลามอาบแดด  โดยใช้ฟันซี่เรียวกว่า 40,000 ซี่กรองกินสัตว์เล็กสัตว์น้อยและแพลงก์ตอนเป็นอาหาร  แม้ว่ามันจะมีลำตัขนาดใหญ่มาก  แต่เชื่อว่าลีดส์อิชธีส์ก็ยังตกเป็นเหยื่อของปลากินเนื้อขนาดใหญ่รวมถึงสัตว์เลื้อยคลานทะเลยุคเดียวกันด้วย เช่น ไลโอพลัวเรอดอน เป็นต้น

## อ้างอิง

## แหล่งข้อมูลอื่น
* [Leedsichthys จากเว็บไซต์[บีบีซี]] 
หมวดหมู่:ปลายุคก่อนประวัติศาสตร์
เซซาร์ โรดริเกซ อัลบาเรซ

**เซซาร์ โรดริเกซ อัลบาเรซ** () (29 มิถุนายน ค.ศ. 1920 - 1 มีนาคม ค.ศ. 1995) หรือเป็นที่รู้จักในชื่อ **เซซาร์** เป็นอดีตนักฟุตบอลและผู้จัดการทีมชาวสเปน เซซาร์เล่นให้กับสโมสรฟุตบอลบาร์เซโลนา และฟุตบอลทีมชาติกาตาลุญญา ในอาชีพของเขากับทีมบาร์เซโลนา ลงแข่ง 351 นัด ยิงประตูได้ 235 ประตู ทำให้เขาเป็นผู้ทำประตูสูงสุดของสโมสรฟุตบอลกาตาลุญญา ในประวัติศาสตร์ลาลิกา มีเพียง 3 คนในลาลิกาที่ยิงประตูมากกว่า คือ ซาร์รา อูโก ซันเชซ และอัลเฟรโด ดิ เอสเตฟาโน เขายังช่วยให้บาร์เซโลนาชนะเลิศลาลิกา 5 ครั้ง หลังจากที่เขาเกษียณแล้ว ก็หันมาเป็นผู้จัดการทีมและผู้ช่วยฝึกสอน ทั้งเรอัลซาราโกซาและบาร์เซโลนา

หมวดหมู่:บุคคลจากแคว้นกัสติยาและเลออน
หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลกรานาดา
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลเอลเช
หมวดหมู่:ผู้จัดการทีมฟุตบอลชาวสเปน
หมวดหมู่:ผู้จัดการทีมสโมสรฟุตบอลเอลเช
หมวดหมู่:ผู้จัดการทีมเรอัลซาราโกซา
หมวดหมู่:ผู้จัดการทีมสโมสรฟุตบอลบาร์เซโลนา
หมวดหมู่:ผู้จัดการทีมเอร์เรเซเด มายอร์กา
หมวดหมู่:ผู้จัดการทีมเซลตาเดบิโก
หมวดหมู่:ผู้จัดการทีมเรอัลเบติส
หมวดหมู่:ผู้จัดการทีมสโมสรฟุตบอลเอร์กูเลส
รอรี เดอแลป

**รอรี จอห์น เดอแลป** () เกิดเมื่อวันที่ 6 กรกฎาคม ค.ศ. 1976 เป็นอดีตนักฟุตบอลชาวไอริชที่เกิดในอังกฤษ เขาลงเล่นให้กับฟุตบอลทีมชาติไอร์แลนด์ 11 นัด 

เดอแลป เริ่มต้นอาชีพกับสโมสรฟุตบอลคาร์ไลล์ยูไนเต็ด สร้างความประทับใจทำให้เขาได้ย้ายไปอยู่กับสโมสรฟุตบอลดาร์บีเคาน์ตี ในพรีเมียร์ชิป ในปี ค.ศ. 1998 เขาอยู่กับสโมสรฟุตบอลเซาแธมป์ตัน เป็นเวลา 5 ปี ก่อนที่จะย้ายไปสโมสรฟุตบอลซันเดอร์แลนด์ แต่ก็ไม่ได้อยู่นาน จนย้ายแบบยืมตัวไปสโตกซิตีในเดือนตุลาคม ค.ศ. 2006 แต่ในนัดที่สองที่ลงในนามสโตก เขาก็ขาหักในนัดเจอกับซันเดอร์แลนด์ ต่อมาเดอแลปเซ็นสัญญากับสโตกซิตีในเดือนมกราคม ค.ศ. 2007 เขาถือเป็นหัวใจสำคัญของทีม ในการเป็นผู้เล่นที่ทุ่มไกล และทำให้ทีมเลื่อนชั้นขึ้นมาเล่นพรีเมียร์ลีก

## อ้างอิง

หมวดหมู่:นักฟุตบอลชาวไอริช
หมวดหมู่:นักฟุตบอลชาวอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลคาร์ไลล์ยูไนเต็ด
หมวดหมู่:ผู้เล่นสโมสรฟุตบอลดาร์บีเคาน์ตี
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นสโมสรฟุตบอลบาร์นสลีย์
หมวดหมู่:ผู้เล่นสโมสรฟุตบอลเบอร์ตันอัลเบียน
หมวดหมู่:นักฟุตบอลจากเบอร์มิงแฮม
หมวดหมู่:กองกลางฟุตบอล
หมวดหมู่:นักฟุตบอลทีมชาติสาธารณรัฐไอร์แลนด์
ปลาที่มีครีบเป็นพู่

**ปลาที่มีครีบเป็นพู่** หรือ **ปลาครีบเป็นพู่** () เป็นปลาที่อยู่ในชั้นใหญ่ Sarcopterygii (มาจากภาษากรีกคำว่า σαρξ (sarx), "เนื้อ" และ πτερυξ (pteryx), "ครีบ") หรือในบางครั้งอาจใช้ชื่อว่า Crossopterygii (แปลว่า "Fringe-finned fish", มาจากภาษากรีก κροσσός krossos, "ชายขอบ") 

เป็นปลาที่มีลักษณะแตกต่างจากปลาในชั้นอื่น ๆ คือ มีเกล็ดเป็นแบบ Cosmoid มีลักษณะเฉพาะ คือ ครีบที่บริเวณหน้าอกวิวัฒนาการจากครีบธรรมดา ๆ มาเป็นเสมือนอวัยวะที่ใช้เคลื่อนไหวได้เหมือนการเดินในน้ำ โดยลักษณะของครีบจะเป็นพู่เนื้อหรือเนื้อเยื่อ มีความแข็งแรงมาก โดยมีแกนกระดูก จึงเป็นเสมือนรอยต่อของการวิวัฒนาการของปลาซึ่งเป็นสัตว์น้ำอาศัยอยู่ในน้ำได้อย่างเดียว ขึ้นมาอยู่บนบกกลายเป็นสัตว์ครึ่งบกครึ่งน้ำก่อนจะวิวัฒนาการเป็นสัตว์เลื้อยคลานและสัตว์ในชั้นอื่น ๆ ต่อไป

ปลาที่มีครีบเป็นพู่ ถือกำเนิดมาในยุคซิลูเรียนตอนปลาย (418 ล้านปีก่อน) ในทะเลและค่อยคืบคลานสู่แหล่งน้ำจืดที่มีลักษณะเป็นหนองหรือคลองบึง สันนิษฐานว่าการที่พัฒนาเช่นนี้ คงเป็นเพราะต้องการหนีจากปลาที่เป็นปลากินเนื้อขนาดใหญ่ที่ครองพื้นที่ทะเลในขณะนั้น เช่น ดังเคิลออสเตียส เป็นต้น

ปัจจุบัน ปลาในชั้นนี้ได้สูญพันธุ์หมดแล้ว คงเหลือไว้เพียง 2 จำพวกเท่านั้น คือ ปลาซีลาแคนท์ ที่ครั้งหนึ่งเคยเชื่อว่าสูญพันธุ์ไปแล้ว กับปลาปอด ที่กลายมาเป็นปลาน้ำจืดอย่างถาวร และได้มีพัฒนาถุงลมที่ใช้ในการว่ายน้ำและทรงตัวเหมือนปลาทั่วไป กลายเป็นอวัยวะที่ใช้ในการหายใจคล้ายกับปอดของสัตว์บก สามารถแลกเปลี่ยนออกซิเจนได้เป็นอย่างดี จึงทำให้อาศัยอยู่ในแหล่งน้ำที่คุณภาพน้ำแย่ มีปริมาณออกซิเจนต่ำได้

## การจำแนก
* **ชั้นย่อย Sarcopterygii**
** †อันดับ Onychodontida
** อันดับ Actinistia
** **ชั้นฐาน [[Dipnomorpha]]**
*** †อันดับ Porolepiformes
*** ชั้นย่อย Dipnoi
**** อันดับ Ceratodontiformes
**** อันดับ Lepidosireniformes
** **ชั้นฐาน [[Tetrapodomorpha]]**
*** †อันดับ Rhizodontida
*** อันดับใหญ่ Osteolepidida
**** †อันดับ Osteolepiformes
***** †วงศ์ Tristichopteridae
**** †อันดับ Panderichthyida
**** **ชั้นใหญ่ [[สัตว์สี่ขา|Tetrapoda]]**

## ดูเพิ่ม
*ปลากระดูกแข็ง
*ปลาปอด
*ปลาซีลาแคนท์

## อ้างอิง

หมวดหมู่:ปลา
การตรวจปัสสาวะ

**การตรวจปัสสาวะ** (Urinalysis หรือ UA) คือ วิธีการตรวจวิเคราะห์ปัสสาวะ หรือเป็นที่รู้จักในชื่อ R&M (Routine and Microscopy) เป็นหนึ่งในวิธีการตรวจพื้นฐานสำหรับการวินิจฉัยทางการแพทย์

การตรวจปัสสาวะสามารถหาค่าของสารหรือเซลล์ต่าง ๆ รวมทั้ง คุณสมบัติของปัสสาวะ เช่น ความถ่วงจำเพาะ ได้ โดยสามารถตรวจได้จากแถบตรวจปัสสาวะ (Urine test strip) ซึ่งจะอ่านผลจากการเปลี่ยนแปลงของสีและการตรวจปัสสาวะโดยใช้กล้องจุลทรรศน์

## ตัวแปรเป้าหมาย

### ไออน และ trace metals

สำหรับค่า fractional sodium excretion ที่เป็นค่าร้อยละของการกรองโซเดียมโดยไตซึ่งถูกจะขับออกมาพร้อมกับปัสสาวะ สามารถใช้เป็นตัวบ่งชี้สำหรับภาวะไตวายเฉียบพลันและภาวะปัสสาวะออกน้อย (Oliguria) โดยถ้าค่าที่ได้ต่ำกว่า 1% บ่งบอกว่าเกิด prerenal disease และถ้าค่าสูงกว่า 3% บ่งบอกถึงภาวะ acute tubular necrosis และการเกิดความเสียหายที่ไต

### โปรตีนและเอนไซม์

### เซลล์เม็ดเลือด

### โมเลกุลอื่นๆ

## วิธีตรวจ
### แถบตรวจปัสสาวะ
แถบตรวจปัสสาวะ สามารถใช้ตรวจ
* เม็ดเลือดขาว - ถ้าพบในปัสสาวะ เรียกว่า leukocyturia
* Nitrite - ถ้าพบในปัสสาวะ เรียกว่า Nitrituria
* โปรตีน - ถ้าพบในปัสสาวะ เรียกว่า Proteinuria ดู Albuminuria และ Microalbuminuria ประกอบ
* เม็ดเลือดแดง - ถ้าพบในปัสสาวะ เรียกว่า Hematuria
* ความถ่วงจำเพาะ
* pH

### การตรวจใต้กล้องจุลทรรศน์
right|thumb|การตรวจปัสสาวะใต้กล้องจุลทรรศน์

จำนวนและชนิดของเซลล์ รวมทั้ง สารประกอบอื่น ๆ เช่น urinary casts สามารถนำมาใช้เป็นข้อมูลและรายละเอียดสำหรับการวินิจฉัยได้

* Hematuria - เกี่ยวข้องกับนิ่วที่ไต การติดเชื้อ มะเร็ง และอื่น ๆ
* Pyuria - เกี่ยวข้องกับ การติดเชื้อที่ทางเดินปัสสาวะ
* eosinophiluria - เกี่ยวข้องกับ allergic interstitial nephritis, atheroembolic disease
* Red blood cell casts - เกี่ยวข้องกับ glomerulonephritis, vasculitis, malignant hypertension
* White blood cell casts - เกี่ยวข้องกับ acute interstitial nephritis, exudative glomerulonephritis, severe pyelonephritis
* (heme) granular casts - เกี่ยวข้องกับ acute tubular necrosis
* crystalluria - เกี่ยวข้องกับ acute urate nephropathy (หรือ "Acute uric acid nephropathy", AUAN)
* calcium oxalatin - เกี่ยวข้องกับ ethylene glycol toxicity

### วิธีอื่น
* Urine culture - เป็นการเลี้ยงจุลชีพ (microbiological culture) จากปัสสาวะ, การตรวจแบคทีเรียในปัสสาวะ (bacteriuria) สามารถบ่งบอกได้ว่าอาจมีการติดเชื้อที่ทางเดินปัสสาวะ (urinary tract infection)
* Icotest - ใช้สำหรับการตรวจการทำลายเม็ดเลือดแดงเก่าที่พบได้ในปัสสาวะ
* Hemoglobin Test - ภาวะเม็ดเลือดแดงแตก (Hemolysis) ในหลอดเลือด, หลอดเลือด capillaries ของ glomerulus แตก หรือ ภาวะการตกเลือด (hemorrhage) ในระบบทางเดินปัสสาวะซึ่งเป็นสาเหตุให้พบฮีโมโกลบินในปัสสาวะ

## ดูเพิ่ม
* Uroscopy, การตรวจปัสสาวะแบบดั้งเดิม
* นักเทคนิคการแพทย์
* Urinary casts
* Proteinuria
* แถบตรวจปัสสาวะ
* อุปกรณ์เก็บปัสสาวะ
* Drug test

## อ้างอิง

## แหล่งข้อมุลอื่น

* Lab Tests Online: Urinalysis
* Different Types of Urinalysis

การตรวจปัสสาวะ
หมวดหมู่:วักกวิทยา
ภาษาคำตี้

**ภาษาคำตี้** หรือ **ภาษาไทคำตี้** มีผู้พูดทั้งหมด 13,120 คน พบในพม่า 4,240 คน (พ.ศ. 2543) ทางภาคตะวันตกเฉียงเหนือ พบในประเทศอินเดีย 8,880 คน (พ.ศ. 2543) ในรัฐอัสสัม และรัฐอรุณาจัลประเทศ จัดอยู่ในตระกูลภาษาขร้า-ไท กลุ่มไท กลุ่มย่อยไทตะวันตกเฉียงใต้ ผู้พูดภาษานี้ในพม่าพูดภาษาพม่าหรือภาษาจิ่งเผาะได้ด้วย ส่วนผู้พูดภาษานี้ในอินเดียจะพูดภาษาอัสสัมได้ด้วย เขียนด้วยอักษรพม่า ชื่อ "คำตี้" มีความหมายว่า ที่ที่มีทองคำ

## อ้างอิง


## อ่านเพิ่ม
* Thai Khamti Grammar
* Inglis, Douglas. (forthcoming) Khamti Shan anti-ergative construction: a Tibeto-Burman influence? Linguistics of the Tibeto-Burman Area. 40(2).
* Inglis, Douglas. 2014. This here thing: Specifying Morphemes an3, nai1, and mai2 in Tai Khamti Reference-point Constructions. PhD Dissertation. The University of Alberta.
* Inglis, Douglas. 2013. Oral stop consonants in Tai Khamti: An acoustic study in voice onset time. Paper presented at ISCTLL46. Dartmouth College.
* Inglis, Douglas. 2013. Deictic mai2 'here' as an object marker in Khamti Shan: A Tibeto-Burman influence in Tai?. Paper presented at ISCTLL46. Dartmouth College.
* Inglis, Douglas. 2004. Preliminary report: Khamti Shan wordlist and lexicostatistical results. Payap University. Chiang Mai.

## แหล่งข้อมูลอื่น
* The Khamti language at Omniglot
* Mung huw Tai Khamti Song
* Tai-Khamti Song - Tai-Khamti Girls
* Tai-Khamti Talk
* Words of Life Khamti People/Language Movie Trailer
* Tai Khamti Song - Mung hau
* Tai Khamti Song - panlong sau

คำตี้
คำตี้
ภาษามลายูบรูไน

**ภาษามลายูบรูไน** () เป็นภาษาที่ส่วนใหญ่พูดกันในประเทศบรูไนและเป็นภาษากลางในมาเลเซียตะวันออกบางพื้นที่ เช่น ลาบวน, ลิมบัง, ลาวัซ, ซีปีตัง และปาปาร์ ถึงแม้ว่าจะมีการสนับสนุนภาษามลายูมาตรฐานเป็นภาษาทางการของบรูไน ภาษามลายูบรูไนยังคงความโดดเด่นทางสังคมและกำลังแทนที่ภาษาชนกลุ่มน้อยในประเทศบรูไน เช่นภาษาดูซุนและตูตง

ภาษามลายูบรูไนจัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาเลย์อิก เช่นเดียวกับภาษามาเลเซียและภาษาอินโดนีเซีย แต่เนื่องจากได้รับอิทธิพลจากภาษาเกอดายันซึ่งเป็นภาษาของชนพื้นเมืองกลุ่มหนึ่งในบรูไน จึงมีคำศัพท์หลายคำที่แตกต่างไปจากภาษามลายูมาตรฐาน 

## อ้างอิง

## อ่านเพิ่ม
* https://archive.org/stream/proceedingsmonth16royauoft#page/170/mode/2up http://scans.library.utoronto.ca/pdf/3/4/proceedingsmonth16royauoft/proceedingsmonth16royauoft.pdf  https://books.google.com/books?id=ZfPlB3DtAq4C&pg=PA171 https://books.google.com/books?id=ZfPlB3DtAq4C&pg=PR4 http://glottolog.org/resource/reference/id/310366
**"Brunei Low Dialect" https://archive.org/stream/proceedingsmonth16royauoft#page/178/mode/2up
*Haynes, A. S. “A List of Brunei-Malay words.” JSBRAS 34 ( July 1900): 39—48. http://www.sabrizain.org/malaya/library/documents/1010008AFACD71AA0DD84A3FBF17EB75E5316FD6.html
*Hose, Charles. No. 3. "A Journey up the Baram River to Mount Dulit and the Highlands of Borneo". ''The Geographical Journal''. No. 3. VOL. I. (March, 1893)
*MacBryan, G.T. 1922. Additions to a vocabulary of Brunei-Malay. JSBRAS. 86:376–377. http://www.sabrizain.org/malaya/library/jsbras/jsbras86.pdf
*Marshall, H.B. and Moulton, J.C. 1921, "A vocabulary of Brunei Malay", in *Journal of the Straits Branch, Royal Asiatic Society*. http://sealang.net/sala/cite.pl?id=marshall1921vocabulary http://sealang.net/sala/search.pl?type=author&sort=frequency&target=moult https://web.archive.org/web/20160304102532/http://www.mbras.org.my/file/CONTENT1.pdf
*Marshall, H.B. 1921. A vocabulary of Brunei Malay. JSBRAS. 83:45–74. 
*Ray, Sidney H. 1913. The Languages of Borneo. The Sarawak Museum Journal. 1,4:1–196.
*Roth, Henry Ling. 1896. The Natives of Sarawak and British North Borneo. 2 vols. London: Truslove and Hanson. Rep. 1980. Malaysia: University of Malaya Press. http://catalog.hathitrust.org/Record/001256686 VOL I. https://web.archive.org/web/20160303235954/http://www.forgottenbooks.com/books/The_Natives_of_Sarawak_and_British_North_Borneo_v1_1000576417 VOL II. VOL II. https://web.archive.org/web/20160303233842/http://www.forgottenbooks.com/books/The_Natives_of_Sarawak_and_British_North_Borneo_v2_1000749267
*

## แหล่งข้อมูลอื่น
*The Pronunciation of Brunei Malay 

มลายูบรูไน
มลายูบรูไน
มลายูบรูไน
ทะเลสาบมาลาวี

**ทะเลสาบมาลาวี** หรือ **ทะเลสาบนยาซา** ในแทนซาเนีย หรือ **ทะเลสาบนิอัสซา** ในโมซัมบิก  () เป็นทะเลสาบน้ำจืดขนาดใหญ่แห่งหนึ่งในทวีปแอฟริกา เช่นเดียวกับทะเลสาบวิกตอเรียหรือทะเลสาบแทนกันยีกา นับว่าเป็นทะเลสาบที่มีขนาดเล็กที่สุดในบรรดา 3 ทะเลสาบนี้

ทะเลสาบมาลาวี เกิดจากการที่พื้นผิวโลกในบริเวณหุบเขาเกรตริฟต์แวลลีย์แยกตัวออกจากกันเมื่อ 8 ล้านปีก่อน และกำเนิดเป็นทะเลสาบเมื่อ 4 ล้านปีก่อน จากน้ำที่เอ่อล้นในทะเลสาบแทนกันยีกา ไหลมารวมกันที่นี่ นับเป็นทะเลสาบที่มีความใหญ่เป็นอันดับ 9 ของโลก โดยมีพื้นที่ทั้งหมด 31,000 ตารางกิโลเมตร มีความยาว 600 กิโลเมตร ความกว้างโดยเฉลี่ย 50 กิโลเมตร มีพื้นที่ติดกับประเทศมาลาวี, แทนซาเนีย และโมซัมบิก 

ทะเลสาบมาลาวีมีจุดที่ลึกที่สุดวัดได้ประมาณ 700 เมตร มีความสูงจากระดับน้ำทะเลประมาณ 427 เมตร น้ำในทะเลสาบแห่งนี้ได้ชื่อว่ามีความใสมากที่สุดแห่งหนึ่งของโลก สามารถมองลงไปได้ลึกถึง 3 เมตร มีอุณหภูมิของน้ำระหว่างพื้นผิวกับส่วนที่ลึกลงไปแตกต่างกันเพียง 2-3 องศาเซลเซียส 

มีสภาพแวดล้อมที่มีความแตกต่างกันมาก ส่วนใหญ่จะเป็นหาดทรายหรือหาดเลนที่มีวัชพืชปกคลุมสลับกับชายฝั่งที่มีโขดหินอยู่มากมาย ในช่วงเดือนมิถุนายน-สิงหาคม จะเป็นช่วงที่อากาศแปรปรวน คือ มักจะมีพายุก่อตัวขึ้นในทะเลสาบ ทำให้เกิดคลื่นสูงประมาณ 3-4 เมตร และจะมีลมพัดมาจากทางทิศตะวันออกเฉียงใต้เรียกว่า "เอ็มเวรา" (Mwera) ก่อนจะเข้าสู่ฤดูหนาว

ทะเลสาบมาลาวี ได้ชื่อว่าเป็นแหล่งกำเนิดของปลาหมอสีแหล่งใหญ่อีกแห่งหนึ่ง เช่นเดียวกับทะเลสาบแทนกันยีกาและทะเลสาบวิกตอเรีย มีปลาหมอสีหลายสกุลหลายชนิด อาทิ สกุล *[[Oreochromis]]* เช่น ปลานิล (*O. niloticus*) ซึ่งเป็นปลาเศรษฐกิจน้ำจืดที่มีความสำคัญมาก หรือ สกุล *[[Cyrtocara]]* และ*[[Protomelas]]* ซึ่งเป็นปลาสวยงามที่เป็นที่นิยมเลี้ยงกันอย่างกว้างขวาง ซึ่งทะเลสาบมาลาวีได้การสำรวจแล้วพบปลาหมอสีมากกว่า 1,000 ชนิด เชื่อกันว่าปลาในทะเลสาบมาลาวีนั้นมาจากปลาหมอสีที่อาศัยอยู่ในทะเลสาบแทนกันยีกาที่ไหลมาพร้อมกับน้ำในทะเลสาบ แรกเริ่มมีเพียงไม่กี่ชนิดเท่านั้น (โดยเชื่อว่ามีแค่ชนิดเดียวเท่านั้นที่มาถึง คือ *[[Haplochromis]]* ที่ฟักลูกในปาก) แต่ภายในระยะเวลาเพียง 1 ล้านปี ก็ได้กลายพันธุ์มาเป็นปลาหมอสีที่หลากหลายชนิดอย่างในปัจจุบัน

## ดูเพิ่ม
* ทะเลสาบวิกตอเรีย
* ทะเลสาบแทนกันยีกา

## อ้างอิง

หมวดหมู่:ทะเลสาบนานาชาติในทวีปแอฟริกา
หมวดหมู่:กรณีพิพาทเรื่องอาณาเขตมาลาวี
หมวดหมู่:กรณีพิพาทเรื่องอาณาเขตแทนซาเนีย
หมวดหมู่:อาณาเขตที่เป็นข้อพิพาทในทวีปแอฟริกา
ภาษายะไข่

**ภาษายะไข่** (Rakhine) หรือภาษาอาระกัน มีผู้พูดทั้งหมด 765,000 คน พบในพม่า 730,000 คน (พ.ศ. 2544) ในรัฐยะไข่ พบในบังกลาเทศ 35,000 คน (พ.ศ. 2550) จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า-โลโล สาขาย่อยพม่า เป็นภาษาที่ยังคงลักษณะของภาษาพม่าดั้งเดิมไว้ คือยังคงเสียง /ร/ ไว้ได้ ในขณะที่ภาษาพม่าสำเนียงอื่นๆ ออกเสียงเป็น /ย/ ภาษายะไข่มีเสียงสระเปิด  มาก ตัวอย่างเช่นคำว่าเงินเดือน () ภาษาพม่ามาตรฐานออกเสียงว่า  ส่วนภาษายะไข่ออกเสียงว่า   

## อักขระโบราณ
พยัญชนะยะไข่ 35 ตัวในยุคเวสาลี ค.ศ. 327 ถึง ค.ศ. 818

ต่อไปนี้เป็นเสียงพยัญชนะ สระที่แตกต่างไปในภาษายะไข่:

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

## แหล่งข้อมูลอื่น
*Joshua project:The Rakhine of Burma
*The Rakhine people

ยะไข่
ยะไข่
ยะไข่
ปลาหมอไฟร์เมาท์

**ปลาหมอไฟร์เมาท์** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Thorichthys meeki* อยู่ในวงศ์ปลาหมอสี (Cichlidae)

มีรูปร่างเรียวยาว แบนข้าง บริเวณปากไปจนถึงแก้มจนถึงท้องจะเป็นสีแดงสดอมน้ำตาลเขียว ตากลมมีขนาดเล็กเมื่อเทียบกับส่วนหัวที่มีขนาดใหญ่ รอบ ๆ ลูกตาดำจะมีจุดสีฟ้าอ่อนใส  บริเวณปลายครีบหลังและครีบหางเมื่อโตเต็มที่จะยื่นยาวออกมาแลดูสวยงาม  

มีขนาดใหญ่เต็มที่ยาวประมาณ 15 เซนติเมตร โดยตัวผู้มีขนาดเล็กกว่าตัวเมียค่อนข้างมากพอควร พบกระจายพันธุ์ในภูมิภาคอเมริกากลาง เช่น กัวเตมาลา, เบลิซ และคาบสมุทรยูคาทานในเม็กซิโก และสามารถอาศัยอยู่ในแหล่งน้ำที่เป็นน้ำกร่อยได้ด้วย

เป็นปลาที่มีนิสัยดุร้ายก้าวร้าว เมื่อต้องการจะข่มขู่ จะใช้วิธีการพองเหงือกและทำปากพอง และเมื่อถึงฤดูผสมพันธุ์ โดยเฉพาะในปลาตัวผู้จะข่มขู่ไล่กัดทุกอย่างไม่เว้นแม้กระทั่งปลาตัวเมียคู่ผสมพันธุ์ด้วย  พฤติกรรมการผสมพันธุ์ คือ ตัวผู้จะเข้าไปคลอเคลียปลาตัวเมียเพื่อให้วางไข่ เมื่อไข่หลุดร่วงออกมาแล้วปลาตัวผู้จะเข้าไปฉีดน้ำเชื้อใส่  โดยวางไข่บนหินซึ่งปลาทั้งตัวผู้และตัวเมียจะช่วยกันทำความสะอาดและปรับเปลี่ยนพื้นที่ให้เหมาะกับการวางไข่ การวางไข่ในแต่ละครั้งจะได้จำนวนเฉลี่ยราว 300-500 ฟอง  และทั้งคู่จะช่วยกันดูแลไข่จนกระทั่งฟักออกเป็นตัว

เป็นปลาที่สวยงามชนิดหนึ่ง นิยมเลี้ยงกันเป็นปลาสวยงาม และสามารถเพาะขยายพันธุ์ในตู้กระจกได้ โดยใช้ตู้ขนาดเล็กเพียง 24 นิ้วก็เพียงพอ

## อ้างอิง

## แหล่งข้อมูลอื่น
*''Thorichthys meeki''  

หมวดหมู่:วงศ์ย่อยปลาหมอสี
หมวดหมู่:ปลาตู้
หมวดหมู่:ปลาน้ำกร่อย
ขั้นตอนวิธีการปีนเขาแบบเฟ้นสุ่ม

**ขั้นตอนวิธีการปีนเขาแบบเฟ้นสุ่ม** () เป็นการแก้ไขปัญหาที่ต้องการผลเฉลยที่เป็นที่สุด คือ ดีที่สุดหรือน้อยที่สุด โดยมีหลักการในการแก้ไขปัญหาคือการเลือกแนวทางในการไปสู่คำตอบของปัญหานับจากตำแหน่งปัจจุบันที่ดีที่สุดอย่างสุ่ม แล้วจึงย้ายการหาแนวทางการไปสู่ผลเฉลยที่เป็นที่สุดไปที่จุดล่าสุดที่เลือกไว้ ซึ่งแนวความคิดของการเฟ้นสุ่มเกี่ยวกับขั้นตอนในการแก้ไขปัญหาการปีนเขานี้มีลักษณะคล้ายกันกับการแก้ไขปัญหาการปีนเขาโดยทั่วไป แต่ต่างกันตรงที่วิธีการแบบเฟ้นสุ่มนั้นอาศัยหลักในการเลือกเส้นทางในการปีนเขาอย่างสุ่ม ขณะที่แบบทั่วๆ ไปนั้นอาศัยหลักในการเลือกเส้นทางที่มีความชันมากที่สุดเพื่อมาประกอบกันเป็นส่วนหนึ่งของคำตอบในการแก้ไขปัญหา

## รหัสเทียม
 Input: , ProblemSize
 Output: Current
 Current  RandomSolution(ProblemSize)
 For ( )
  Candidate  RandomNeighbor(Current)
  If (Cost(Candidate)  Cost(Current))
   Current  Candidate
  End
 End
 Return (Current)

## ตัวอย่างโค้ดภาษารูบี้เพื่อแก้ปัญหาวันแมกซ์

ปัญหาวันแมกซ์ (one max) คือปัญหาการหาสายอักขระที่อนุญาตให้มีอักขระที่เป็นไปได้คือ ศูนย์ และ หนึ่ง เท่านั้น เพื่อให้ผลรวมของอักขระที่อยู่ในสายอักขระมีค่ามากที่สุด

 def onemax(vector)
  return vector.inject(0.0){|sum, v| sum + ((v=="1") ? 1 : 0)}
 end

 def random_bitstring(num_bits)
  return Array.new(num_bits){|i| (rand= candidate[:cost]
   puts " > iteration #{(iter+1)}, best=#{candidate[:cost]}"
   break if candidate[:cost] == num_bits
  end
  return candidate
 end

## ดูเพิ่ม
* ปัญหาที่ต้องการผลเฉลยที่เป็นที่สุด (Optimal solution)
* ขั้นตอนวิธีการปีนเขา (Hill climbing)

## อ้างอิง

* Stochastic Hill Climbing 
* The OneMax Problem 

หมวดหมู่:ขั้นตอนวิธี
รายชื่อพืชที่สะสมสารอินทรีย์ได้ดี

ต่อไปนี้เป็นรายชื่อพืชที่สะสมสารอินทรีย์ชนิดต่างๆได้ดี

## อ้างอิง

หมวดหมู่:สรีรวิทยาของพืช
SWF

**SWF** (    ShockWave Flash) คือ ไฟล์ Flash ที่สมบูรณ์และไม่สามารถแก้ไขด้วยโปรแกรม Macromedia Flash หรือ Adobe Flash หรือโปรแกรมแฟลชต่างๆ ส่วนใหญ่จะอยู่ในรูปแบบของแอนิเมชั่นหรือเกมที่อยู่ตามอินเทอร์เน็ต แต่ถึงอย่างไรก็ตาม เราสามารถแปลงไฟล์ .swf ให้เป็นไฟล์ .fla โดยใช้โปรแกรม SWF Decompiler และโปรแกรมอื่น ๆ เพื่อแก้ไขไฟล์ .swf

## อ้างอิง

หมวดหมู่:รูปแบบไฟล์ภาพกราฟิกส์
หมวดหมู่:แฟลช
หมวดหมู่:คอมพิวเตอร์แอนิเมชัน
หมวดหมู่:รูปแบบไฟล์คอมพิวเตอร์